**Наредбе Штаба за ванредне ситуације општине Бела Паланка**

 **На основу члана 11. Одлуке о организацији и функционисању цивилне заштите на територији општине Бела Паланка, бр. 011-11/2011-I од 29.03.2011. године, Штаб за ванредне ситуације на територији општине Бела Паланка,на седници одржаној дана 29.03.2020. године, донео је следеће**

**Н А Р Е Д Б Е**

 **I Штаб за ванредне ситуације општине Бела Паланка је дана 29.03.2020. издао наредбу којом се мења време трајања забране кретања грађана за дане викенда. Они ће суботом и недељом морати да остану у својим домовима од 15 часова до 5 часова ујутру.**

**II Издаје се наредба за скраћење и ограничење радног времена продајних објеката свих врста, киоска, апотека, великопродајних објеката и објеката другог или сличног типа за дане викенда- од 07.00 - 13.00 часова, осим ветеринарској станици и ветеринарским амбулантама због неодложних ветеринарских интервенција, и то само у хитним случајевима.**

**III На основу одлуке Владе Републике Србије укида се дозвола за извођење кућних љубимаца у шетњу у трајању од 20 минута у периоду од 20.00 до 21.00 час.**

**IV Контак центар (телефон 018/855-111) у просторији Општинске управе општине Бела Паланка, дежураће од 6.00 до 22.00 сата, ради организовања помоћи и пружања потребних инфорамациа надлежним институцијама, органима општинске управе и становништву.**

**V Закључак објавити на званичном сајту Општине Бела Паланка и доставити Општинској управи, ЈП и Установама чији је оснивач општина Бела Паланка, Општинском штабу за ванредне ситуације и архиви.**